Kristena Viga

Kristena Kerola Viga (; dzimusi ) ir amerikāņu aktrise, komiķe un rakstniece.

Viņa ir pazīstama ar darbību NBC skeču komēdijšovā Saturday Night Live, kurā darbojās no 2005. līdz 2012. gadam. Bijusi viena no improvizācijas komēdijtrupas The Groundlings loceklēm.They're live on SNL, a December 2005 USA Today article Piedalījusies vairākās filmās un televīzijas seriālos, tai skaitā "Līgavas māsas" (Bridesmaids), "Makgrubers" (MacGruber), Flight of the Conchords, "Piedzīvojumu zeme" un "Pols". Tāpat Viga bija viena no filmas "Līgavas māsas" scenāristēm, par lomu viņa tika nominēta Zelta globusa balvai kā labākā aktrise komēdijā vai mūziklā, savukārt par scenāriju — Amerikas Kinoakadēmijas balvai un BAFTA kino balvai.

Attēlojusi lomas tādās pazīstamās filmās kā "Voltera Mitija slepenā dzīve" (2013), The Skeleton Twins (2014), "Marsietis" (2015), "Pusaudzes dienasgrāmata" (The Diary of a Teenage Girl, 2015), "Spoku mednieki" (2016), "Samazināšana" (2017), "Māt!" (2017), "Kur palikusi Bernadeta?" (2019), "Brīnumsieviete 1984" (2020) un "Barba un Stāra dodas uz Vista Del Mar" (2021).

 Atsauces 

 Ārējās saites 

Kategorija:1973. gadā dzimušie
Kategorija:Ņujorkas štatā dzimušie
Kategorija:Amerikāņu kinoaktrises
Kategorija:ASV scenāristi
Kategorija:ASV kinoproducenti
Kategorija:ASV komiķi